Unhalfbricking

Unhalfbricking er det tredje albumet til det britiske folkrockbandet Fairport Convention og kom ut i 1969. Det vert sett på som ein overgang i historia deira og markerte eit steg bort frå amerikansk påverknad mot meir tradisjonelle engelske folkeviser. Denne prosessen hadde starta på det førre albumet, What We Did On Our Holidays og nådde eit høgdepunkt på oppfølgjaren Liege & Lief, som kom ut seinare same året.

Sjølv om det på tida inneheld Bob Dylan-songar som ikkje enno var utgjevne, markerte albumet Sandy Denny som moden songar og låtskrivar, mellom anna «Who Knows Where the Time Goes?», ein song spelt av mange andre artistar og i dag rekna som ein klassikar. Den einaste tradisjonelle songen på albumet, «A Sailor's Life», vert rekna som sentral i utviklinga av engelsk folkrock.

Endringar i besetninga til bandet, ikkje berre på grunn av den musikalske retninga, men òg ytre hendingar, markerer dette albumet som eit vendepunkt i bandhistoria. 1969 var eit produktivt år for Fairport Convention; frå What We Did On Our Holidays til Liege & Lief gjekk det mindre enn tolv månader.

Albumet gav dei òg suksess i Storbritannia for første gong med ein 12. plass på den britiske albumlista, den nest høgaste plasseringa deira i heile karrieren. Singelen «Si Tu Dois Partir» nådde 21. palss på den britiske singellista.

Bakgrunn
Den 11. mai 1969, to månader før albumet kom ut, vart trommeslagar Martin Lamble og kjærasten til gitaristen Richard Thompson drepen i ei bilulykke då bandet var på veg heim frå ein konsert i Birmingham. Simon Nicol sa seinare:  Ashley Hutchings sa òg om plateomslaget: 

Unhalfbricking var derfor ei vanskeleg tid for gruppa, men vart særs godt motteke. Etter ein periode med harde tankar om framtida, valde dei å halde fram med folkrock-stilen og fiolinisten Dave Swarbrick vart invitert med som eit fulltidsmedlem for oppfølgjaren, Liege & Lief.

Produksjon
Fairport Convention hadde vorte invitert til musikkutgjevarane til Bob Dylan i London for å høyre songane frå The Basement Tapes, som då ikkje var gjeven ut enno. Bassgitaristen i bandet, Ashley Hutchings, sa «Me likte alt saman. Me ville ha spelt alle songane om me hadde fått lov». Dei nytta songane «Percy's Song», «Million Dollar Bash» og «If You Gotta Go, Go Now» (omsett til fransk som «Si Tu Dois Partir») for albumet. Den franske teksten for sistnemnde vart skriven under ein pause i ein konsert på Middle Earth Club. I følgje gitaristen Simon Nicol «Eg trur me kjeda oss og det var ein av årsakene til at me kom opp med denne sprø ideen. Tre eller fire av oss slo oss saman i garderoben; dei var anten franske vitjande eller franske studentar i London, og det skjedde der den kvelden.»

Den mannlege vokalisten i bandet, Iain Matthews, forlet bandet under innspelinga av Unhalfbricking for å lage sitt eige album, Matthews' Southern Comfort, etter å ha berre delteke på eit spor, «Percy’s Song». Sandy Denny song solovokal på alle dei andre songane, inkludert hennar eigne songar, «Autopsy» og «Who Knows Where the Time Goes?». Den lange «A Sailor's Life», ei tradisjonell engelsk folkevise nedskriven av A. L. Lloyd, var alt ein del av klubbrepertoaret til Denny. Versjonen på Unhalfbricking har vorte skildra som «vendepunktet i historia til Fairport frå tidleg samtidig americana til engelske songar» og av Richie Unterberger på Allmusic som «eit tydleg signal om det som skulle kome».

Gitarist Richard Thompson medverka med to songar til albumet. Opningssporet «Genesis Hall», ein langsam song i valsetakt, der han spelte dulcimer, og Sandy Denny song vokal. Songen var B-sida til singelen. Genesis Hall var kallenamnet på det tidlegare Bell Hotel i Drury Lane, som hadde vorte okkupert tidleg i 1969 og seinare vart kjend då politiet kasta alle ut. «Cajun Woman», som opnar andre sida av albumet, inneheld Dave Swarbrick på fiolin for første gong med Fairport.

Tittel og plateomslag
Tittelen kom frå eit ordspel av bandet, som dei kom på medan dei reiste til og frå konsertar. Målet med leiken «Ghosts» var å «unngå å kome fram til eit verkeleg ord», og «Unhalfbricking» var det Sandy Denny som kom opp med.

Plateomslaget til den britiske utgåva hadde verken tittelen eller bandnamnet på framsida, berre eit bilete (av Eric Hayes) av foreldra til Denny, Neil & Edna Denny, som står utanfor huset sitt i Arthur Road, Wimbledon sør i London, og ein kan så vidt sjå bandet utanfor hageporten. Ein kan sjå St Mary's Church i Wimbledon i bakgrunnen. Joe Boyd sa seinare at biletet på «Unhalfbricking» vart teken tidleg på våren, like før ulukka. Omslaget på den amerikanske utgåva til A&M Records var eit bilete av sirkuselefantar med eit lite innsett bilete av bandet.

Mottaking
Richie Unterberger i Allmusic skildra Unhalfbricking som «eit overgangsalbum for det unge Fairport Convention, der gruppa kasta frå seg dei nære banda til amerikansk folkrock og starta å vinkle musikken sin mot meir tradisjonell britisk folkemusikk i staden for.».

John Mendelsohn i Rolling Stone skreiv om Unhalfbricking i lag med Liege and Lief og skildra det som «Fairport Convention på sitt beste», og trekte fram «Percy's Song» som «ein juvel på albumet». Han likte ikkje «A Sailor's Life» like godt og meinte den var for lang.

Bandet fekk for første gong suksess på den britiske albumlista, og albumet låg totalt åtte veker på lista med 12. plass som beste plassering. Singelen «Si Tu Dois Partir» låg ni veker på den britiske singellista og nådde 21. plass.Fairport Convention spelte på Top of the Pops den 14. august 1969 og mima til songen med roadie Steve Sparks på perkusjon.

I 2004 plasserte musikkmagasinet Q Unhalfbricking på 41. plass på lista si over dei 50 beste britiske albuma gjennom tidene, og same året skildra The Observer albumet som «eit gjennomført engelsk meisterverk», og plasserte det på 27. plass på si liste over dei 100 beste britiske albuma. Året etter tok Robert Dimery med albumet i boka 1001 Albums You Must Hear Before You Die. Sandy Denny-songen «Who Knows Where the Time Goes?» vart stemnd fram som «tidenes beste folkevise» av lyttarane på Radio 2 Folk Awards 2007.

Innhald

Medverkande 
 Sandy Denny - vokal, cembalo
 Richard Thompson - elektrisk og akustisk gitar, elektrisk dulcimer, piano, trekkspel, orgel, korvokal
 Ashley Hutchings - bass, korvokal
 Simon Nicol - elektrisk og akustisk gitar, elektrisk dulcimer, korvokal
 Martin Lamble - trommer, stolryggar på «Si Tu Dois Partir»

Andre
 Iain Matthews - korvokal på «Percy's Song»
 Dave Swarbrick - fele på «Si Tu Dois Partir», «A Sailor’s Life» og «Cajun Woman» og mandolin på «Million Dollar Bash»
 Trevor Lucas - triangel på «Si Tu Dois Partir»
 Marc Ellington - vokal på «Million Dollar Bash»
 Dave Mattacks - trommer på «The Ballad Of Easy Rider»

Produksjon
 Innspelt i Sound Techniques og Olympic Studios, London
 Lydtekniar: John Wood
 Plateomslag: Diogenic Attempts Ltd.
Kjelde:

Kjelder

Denne artikkelen bygger på «Unhalfbricking» frå ,  den 26. januar 2011. 
 oppgav desse kjeldene:

Fairport Convention-album
Musikkalbum frå 1969
Island Records-album
Album produserte av Joe Boyd
A&M Records-album